ใครผ่านริมทางรถไฟสามเสนน่าจะเคยสะดุดตากับร้านสีแดงสดใสริมถนนร้านนี้ค่ะ เป็นร้านเบเกอรี่สไตล์ฝรั่งเศสคุณภาพดีอีกร้านนึงที่ควรแวะ ที่จอดรถริมถนนตลอดแนวทั้งสองด้านเลยค่ะ ร้านเปิดแต่เช้าไปจนถึงค่ำ แต่ขนมยอดนิยมอย่างครัวซองก็จะหมดตั้งแต่บ่ายๆแล้ว ขายดีจริงๆ อบใหม่ขายวันต่อวัน วันนี้เราแวะมาบ่ายสามโมงนิดๆ ก่อนเข้าร้านก็เจอป้ายว่าขนมหมดหลายตัวเลย เข้าไปในร้านทาร์ตและเค้กในตู้ก็เหลือน้อยแล้ว ถึงอากาศจะร้อนขนาดไหนเราก็ชอบดื่มกาแฟร้อนก่อนเสมอค่ะ เราเลยเลือกเมนูประจำของเราคือcappuccino ฟองเนียนนุ่มกาแฟขมเล็กน้อยมากไม่เปรี้ยวดื่มเพลินค่ะ ขนมวันนี้เลือกทาร์ตลูกแพร์เพราะอยากทานอะไรหวานๆหน่อย ตัวทาร์ตไม่แข็งแต่ก็คงรูปดีไม่ร่วนกรุบกรอบมันเนยดี ส่วนลูกแพร์เชื่อมมาแล้วฉ่ำและซอยบางเรียงสวยโรยpitachio พองาม ตบท้ายด้วยOrange passion Soda เปรี้ยวหวานซ่าสดชื่นดีค่ะ 